|  |
| --- |
| Dette er et eksempel på mal for **samarbeidsavtale** (lang utgave –I stor grad utfylt) som kan brukes av virksomheter i et klyngesamarbeid. Malen skal **ikke brukes dersom samarbeidet i klyngen heller skal organiseres som en forening** (det er laget en egen mal for stiftelsesdokument og vedtekter for foreninger).  Innovasjon Norge understreker at malen:   1. kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser; 2. ikke nødvendigvis er uttømmende og at det kan tenkes flere alternativer til løsningsforslagene i malen; og 3. brukes på eget ansvar og at Innovasjon Norge ikke er ansvarlig for eventuelle feil eller mangler i malen. |

|  |  |  |
| --- | --- | --- |
|  | **SAMARBEIDSAVTALE**  **for**  **[navn på klyngen]** |  |

INNHOLD

[1 Definsjoner 4](#_Toc440877472)

[2 Bakgrunn og formål 4](#_Toc440877474)

[3 Klyngesamarbeidet 4](#_Toc440877475)

[4 Styringsgruppe og klyngeleder 5](#_Toc440877476)

[5 Klyngedeltakernes felles plikter 5](#_Toc440877477)

[6 Økonomiske forhold 6](#_Toc440877478)

[7 Taushetsplikt 6](#_Toc440877479)

[8 Mislighold 6](#_Toc440877480)

[9 Inntreden, uttreden og utelukkelse 7](#_Toc440877481)

[10 underleverandører, arbeidsgiveransvar og rettssubjektivitet 7](#_Toc440877482)

[11 Varighet 7](#_Toc440877483)

[12 Lovvalg og verneting 7](#_Toc440877484)

[13 Signering 7](#_Toc440877485)

[vedlegg 1 Klyngespesifikasjon 8](#_Toc440877486)

[vedlegg 2 Signaturer 9](#_Toc440877487)

**FØLGENDE ER AVTALT:**

# Definsjoner

## **«Avtalen»** betyr denne samarbeidsavtalen med samtlige vedlegg;

## **«Klyngedeltaker»** betyr en juridisk person som skal delta i Klyngesamarbeidet og som er oppført som Klyngedeltaker i Klyngespesifikasjonen;

## **«Klyngeleder»** betyr den eller de personer som er engasjert som operativ og ansvarlig leder av Klyngesamarbeidet (i praksis ofte omtalt som «daglig leder», «prosjektleder», «administrerende direktør», «fasilitator»);

## **«Klyngesamarbeidet»** betyr det samarbeidet mellom Klyngedeltakerne som fremgår av denne Avtalen og som er nærmere beskrevet i Klyngespesifikasjonen;

## **«Klyngespesifikasjonen»** betyr spesifikasjonen inntatt i vedlegg 1 der blant annet Klyngedeltakere, Klyngesamarbeidet og plikter i relasjon til Klyngesamarbeidet skal reguleres særskilt; og

## **«Styringsgruppe»** betyr den gruppen som representerer Klyngesamarbeidet og er ansvarlig for strategisk innretning, prioriteringer og forvaltning av ressurser.

# Bakgrunn og formål

## Klyngedeltakerne ønsker å fremme felles interesser gjennom Klyngesamarbeidet.

## Formålet med Avtalen er å regulere Klyngedeltakernes plikter og rettigheter i forbindelse med gjennomføringen av Klyngesamarbeidet.

# Klyngesamarbeidet

## Klyngesamarbeidet har til hensikt å:

### gi Klyngedeltakerne tilgang på viktige produksjonsfaktorer, ideer og impulser til innovasjon gjennom samspill og samarbeid;

### øke verdiskapningen og lønnsomheten hos Klyngedeltakerne; og

### ivareta Klyngedeltakernes felles interesser overfor offentlige myndigheter.

## Formålet skal søkes oppnådd blant annet gjennom:

### informasjonsformidling;

### møtevirksomhet;

### kompetanseutvikling;

### konferanser;

### kontakt, påvirkning og lobbyvirksomhet ovenfor offentlige myndighetene;

### stimulering til forsknings- og utviklingsprosjekter; og

### bedriftspresentasjoner.

## Dersom to eller flere av Klyngedeltakerne ønsker å iverksette et prosjekt, står Klyngedeltakerne fritt til å inngå egne prosjektavtaler eller andre avtaler om dette.

# Styringsgruppe og klyngeleder

## Klyngen skal ha Styringsgruppe og en Klyngeleder.

## Styringsgruppen skal bestå av det antall medlemmer som fremgår av Klyngespesifikasjonen. Medlemmene i Styringsgruppen velges av Klyngedeltakerne for ett år av gangen.

## Styringsgruppen skal sørge for en forsvarlig organisering og gjennomføring av Klyngesamarbeidet i samsvar med Klyngespesifikasjonen og sikre at samarbeidet mellom Klyngedeltakerne fungerer godt.

## Styringsgruppen skal velge en styringsgruppeleder blant medlemmene i Styringsgruppen. Styringsgruppens leder skal etter behov innkalle Styringsgruppen til møter med rimelig varsel. Sammen med innkallingen skal det følge saksliste og nødvendige underlag for behandling av sakene. Styringsgruppen skal innen juni hvert kalenderår innkalle Klyngedeltakerne til et møte for valg/gjenvalg av Styringsgruppens medlemmer, jf. pkt. 4.2.

## Styringsgruppen utpeker en Klyngeleder. Klyngelederen har det daglige ansvaret for Klyngesamarbeidet og skal:

### holde Styringsgruppen orientert om alle vesentlige forhold i Klyngesamarbeidet, herunder (men ikke begrenset til) mottatte meldinger om uttreden (jf. pkt. 9.2) og mislighold (jf. pkt. 8.2); og

### implementere vedtak fattet av Styringsgruppen.; og

### holde Klyngespesifikasjonen oppdatert i samsvar med vedtatte endringer i Styringsgruppen og sende Klyngedeltakerne en oppdatert versjon etter hver endring.

## Styringsgruppen skal behandle saker i møte, med mindre styringsgruppelederen finner at sakene kan forelegges skriftlig eller behandles på annen betryggende måte. Møtene ledes av styringsgruppelederen.

## Med mindre annet fremgår av denne Avtalen, avgjøres sakene i Styringsgruppen ved alminnelig flertall av de avgitte stemmer. Ved stemmelikhet gjelder det som styringsgruppelederen har stemt for.

## Styringsgruppelederen skal føre protokoll over behandlingen i Styringsgruppen. Protokollen skal minst angi tid og sted, deltakerne, behandlingsmåten og Styringsgruppens beslutninger. Er Styringsgruppens beslutning ikke enstemmig, skal det angis hvem som har stemt for og imot. Protokollen skal signeres eller på annen måte godkjennes (for eksempel bekreftelse per e-post) av de medlemmene som har deltatt i behandlingen i Styringsgruppen.

# Klyngedeltakernes felles plikter

## I tillegg til de konkrete plikter som eventuelt følger av Klyngespesifikasjonen og øvrige plikter som fremgår av denne Avtalen, skal Klyngedeltakerne:

### uten ugrunnet opphold besvare henvendelser fra en Klyngedeltaker, Klyngelederen eller Styringsgruppen;

### uten ugrunnet opphold varsle Klyngelederen om forhold som Klyngedeltakeren forstår eller bør forstå kan få betydning for oppfyllelsen av sine plikter i henhold til Avtalen;

### legge forholdene til rette for at de øvrige Klyngedeltakerne skal få utført sine plikter i samsvar med Avtalen;

### utføre sine plikter i henhold Avtalen profesjonelt, effektivt og med høy faglig standard og i samsvar med gjeldende rett;

### lojalt samarbeide med de andre Klyngedeltakerne og ivareta de andre Klyngedeltakernes interesser; og

### lojalt samarbeide med tredjeparter i den utstrekning dette er nødvendig for å oppnå formålet med denne Avtalen.

# Økonomiske forhold

## Klyngedeltakernes interesse og kompetanse utgjør grunnlaget for deres deltakelse i Klyngesamarbeidet. Klyngedeltakerne skal legge forholdene til rette for at Klyngedeltakerens relevante ansatte har tid og anledning til å delta i Klyngesamarbeidet i samsvar med Avtalen.

## Dersom en eller flere av Klyngedeltakerne skal yte finansielle bidrag eller på annen måte bidra økonomisk utover det som følger av pkt. 6.1, skal dette angis i Klyngespesifikasjonen.

# Taushetsplikt

## Informasjon som Klyngedeltakerne blir kjent med i forbindelse med Klyngesamarbeidet er ikke underlagt taushetsplikt med mindre taushetsplikt avtales særskilt.

## En eventuell taushetsplikt vil – med mindre annet avtales særskilt – også gjelde etter at denne Avtalen er opphørt.

# Mislighold

## Det foreligger mislighold dersom en av Klyngedeltakerne ikke oppfyller sine forpliktelser etter Avtalen, og det ikke skyldes forhold som en annen Klyngedeltaker er ansvarlig for eller force majeure.

## Dersom en Klyngedeltaker er av den oppfatning at en annen Klyngedeltaker misligholder avtalen, skal Klyngedeltakeren umiddelbart gi Klyngelederen skriftlig varsel om dette.

## Dersom det foreligger mislighold, kan Styringsgruppen beslutte at den misligholdende Klyngedeltakeren skal utelukkes fra Klyngesamarbeidet dersom den misligholdende Klyngedeltakeren ikke bringer forholdet i orden innen en rimelig frist fastsatt av Styringsgruppen.

## En Klyngedeltaker kan kreve erstattet ethvert direkte tap fra en misligholdende Klyngedeltaker som følger av forsinkelse, mangel eller annet mislighold, med mindre den misligholdende Klyngedeltakeren godtgjør at misligholdet eller årsaken til misligholdet ikke skyldes den misligholdende Klyngedeltakeren. Erstatning for indirekte tap kan ikke kreves. Som indirekte tap regnes tap som nevnt i kjøpslovens § 67 andre ledd. Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at den misligholdende Klyngedeltakerens leveranse er forsinket eller har mangler, og kostnader ved tiltak som begrenser annet tap enn nevnt over.

# Inntreden, uttreden og utelukkelse

## Styringsgruppen fatter vedtak om inntreden av nye Klyngedeltakere. Vedtaket krever enstemmighet og forutsetter at den nye Klyngedeltakeren tiltrer Avtalen gjennom å skriftlig erklære sin tiltreden Avtalen (ved å signere vedlegg 2 eller på annen måte) og at Klyngespesifikasjonen oppdateres.

## En Klyngedeltaker har til enhver tid rett til å tre ut av Klyngesamarbeidet gjennom å sende en uttredelsesmelding til Styringsgruppen. En misligholdende Klyngedeltaker kan etter vedtak fra Styringsgruppen utelukkes fra Klyngesamarbeidet, jf. pkt. 8.

# underleverandører, arbeidsgiveransvar og rettssubjektivitet

## En Klyngedeltakers bruk og utskifting av eventuell underleverandør for å oppfylle sine plikter i Klyngesamarbeidet skal godkjennes av Styringsgruppen. Godkjennelse kan ikke nektes uten saklig grunn.

## Med mindre annet uttrykkelig avtales, skal arbeidsgiveransvar og ansettelse ikke endres for en Klyngedeltakers arbeidstakere som deltar i Klyngesamarbeidet. Klyngedeltakerne plikter å inngå de avtaler med eiere, ansatte, samarbeidspartnere, underleverandører og andre som er nødvendig for å oppfylle vedkommende Klyngedeltakers forpliktelser etter denne Avtale.

## Klyngesamarbeidet er ikke et eget rettssubjekt og skal ikke opptre som sådan overfor omverdenen.

# Varighet

## Avtalen trer i kraft ved undertegningen og løper inntil Styringsgruppen vedtar at Klyngesamarbeidet skal avsluttes.

# Lovvalg og verneting

## Klyngedeltakernes rettigheter og plikter etter denne Avtalen bestemmes i sin helhet av norsk rett.

## Dersom en tvist ikke blir løst ved forhandlinger eller mekling, kan hver av Klyngedeltakerne forlange tvisten avgjort med endelig virkning ved norske domstoler.

# Signering

14.1 Avtalen signeres i vedlegg 2.

1. Klyngespesifikasjon

|  |  |
| --- | --- |
| 1. beskrivelse av Klyngesamarbeidet | |
| [Tekst] | |
| 1. Klyngedeltakere | |
| Klyngedeltaker | Organisasjonsnummer |
| [Navn] | [Nummer] |
| [Navn] | [Nummer] |
| [Navn] | [Nummer] |
| [Navn] | [Nummer] |
| 1. Klyngedeltakernes plikter | |
| * 1. Skal Klyngedeltakerne ha konkrete plikter utover de generelle pliktene som følger av Avtalen? | |
| [Nei] [Ja, følgende konkrete plikter: […]] | |
| 1. Økonomiske forhold | |
| * 1. Skal Klyngedeltakerne yte finansielle bidrag eller på annen måte bidra økonomisk utover det som følger av Avtalen pkt. 6.1? | |
| [Nei] [Ja, følgende bidrag skal ytes: […]] | |
| 1. Styringsgruppe | |
| Styringsgruppen skal bestå av følgende antall medlemmer: [Antall] | |
| 1. Klyngeleder | |
| [Navn] | |

1. Signaturer

|  |  |
| --- | --- |
| **Foretaksnavn på Klyngedeltaker** | **Signatur og dato** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |